《答大年马丞相》
宋代·胡如埙

人生寄浮云，世味如嚼蜡。宁分螬半食，肯逐乌三匝。

纷纷相彼我，此道方噂沓。君看王孙猿，爱恶卒难合。

吾侪异市道，所贵相知心。临分倾意气，泣下时沾襟。

古来耿介士，不憩恶木阴。茫茫天宇间，四顾徒悲吟。

作者简介：宋京兆万年人，字伯镛。以荫入仕。钦宗靖康初为从政郎，劾蔡京、童贯，直声震天下。官至大宗正丞。有《屏居集》。